Сүхбаатарын Мөнхбат

Сүхбаатарын Мөнхбат нь Увс аймгийн Баруунтуруун сумын уугуул, үндэсний бөхийн улсын аварга юм. Тэрээр 2005 оны аймгийн заан цол хүртсэн. 2006 онд аймгийн заан цолтой 4 давж 5 даваанд нэг нутгийн Улсын заан /Улсын арслан/ Б.Ганбатад өвдөг шороодсон. 2009 онд улсын начин 2010 онд улсын харцага 2011 оны улс хувьсгалын түүхэн яруу алдарт 90 жилийн ойн их баяр наадамд хүчит 1024 бөх барилдсанаас 5 даваанд аймгийн арслан А.Сүмбээг, 6 даваанд аймгийн арслан Ч.Цогбаярыг 7 даваанд Архангай аймгийн Булган сумын харьяат Улсын заан /Улсын гарьд/ Д.Рагчааг, 8 даваанд шинээр Улсын заан цолны болзол хангасан Архангай аймгийн Хашаат сумын харьяат аймгийн арслан /Монгол Улсын 22 дах аварга/ Чимэдрэгзэнгийн Санжаадамба-г, 9 даваанд Говь-Алтай аймгийн Цээл сумын харьяат Улсын өсөх идэр начин /Улсын гарьд/ /хоч - гуулийн талын/ Жанцангийн Бат-Эрдэнэ-г, 10 даваанд Сэлэнгэ аймгийн Мандал сумын харьяат шинээр улсын арслын цолны болзол хангасан Монгол Улсын начин /Монгол Улсын 21 дэх аварга/ Гунаажавын Эрхэмбаяр-г тус тус даван түрүүлж Монгол Улсын 20 дах аварга болсон түүхтэй. Тэрээр улсын баяр наадамд найраанд орж үзээгүй, өөрөө найраа хийж байгаагүй, үнэнч шудрага олны хайр хүндлэлийг хүлээсэн аварга юм. Түүхэн яруу алдарт улс хувьсгалын 100 101 жилийн ойд 7 даван их шөвөгт үлдэж 10 дах удаагаа шөвгөрөн энэ цагийн хүчтин дундаа 10 даван шөвгөрсөн анхны бөх болсон билээ. 

Амжилт
2005 онд Сүхбаатар аймгийн наадамд үзүүрлэж аймгийн заан цол
2009 онд Бүх цэргийн наадамд түрүүлж цэргийн арслан цол
2009 онд Улсын наадамд 5 давж улсын начин цол
2010 онд Улсын наадамд 6 давж улсын харцага цол
2011 онд Улсын наадамд 10 давж түрүүлэн улсын аварга цол 
2012 онд Улсын наадамд 4-ын даваанд оноолтоор наадмын түрүү бөх П.Бүрэнтөгст өвдөг шороодсон
2013 онд Улсын наадамд 7 давж шөвгөрсөн.
2014 онд Улсын наадамд 5 давж шөвгөрсөн.
2016 онд Улсын наадамд 7 давж шөвгөрсөн.
2017 онд Улсын наадамд 6 давж шөвгөрсөн.
2018 онд Улсын наадамд 7 давж шөвгөрсөн.
2019 онд Улсын наадамд 6 давж шөвгөрсөн.
2022 онд Улсын наадамд 7 давж шөвгөрсөн.

 Үндэсний бөхийн амжилт 

Эх сурвалжууд

Ангилал:Улсын аварга
Ангилал:Баруунтурууны хүн
Ангилал:Монголчууд
Ангилал:1984 онд төрсөн